Ikke kun et spørgsmål om at se godt ud

Ny europæisk Pilkington fabrik sikrer den stigende efterspørgsel på bilruder, der lever op til de krav, der i dag stilles til sikkerhed og avanceret teknologi.

Kravene til bilruders kvalitet bliver stadig større. Godt udsyn gennem hele forruden er afgørende for sikker kørsel; derfor er den optiske kvalitet af forruden underlagt strenge juridiske regler. Men forruden medvirker samtidig til at fastholde chassisets stivhed ved normal kørsel og i tilfælde af en kollision.

Det er altså ikke kun et spørgsmål om at se godt ud, men også om tryghed for de personer, der befinder sig inde i bilen. De senere år har desuden vist en markant øget tendens i retning af intelligente ruder med forskellig teknologi som regnsensor, indikator for infrarødvarme i vejkanten, ur, m.m.

Med baggrund i den stigende efterspørgsel på kvalitetsbilruder kunne Pilkington Automotive i september indvie en stor europæisk fabrik i Chmielów. Med en investering på over 800 mio.kr. i det avancerede anlæg øges koncernens kapacitet af autoglas til syv millioner om året samtidig med, at den sikrer beskæftigelse til omkring 500 medarbejdere og et antal underleverandører.

- Åbningen af den nye fabrik, med tæt på beliggenhed på vores kunder og øvrige fabrikker, er vi utrolig glade og stolte over, fortæller markedschef Kenneth Waagenes, Pilkington AGR Danmark. - Den er nemlig i bund og grund et væsentligt udtryk for den store tillid, vi nyder hos bilfabrikkerne og vores kunder på eftermarkedet.

- Det nyetablerede produktionsanlæg er første trin af to og betyder introduktion af de seneste fremstillingsteknologier. Der vil blive produceret intelligente ”high end”specificerede forruder til General Motors, Ford, Fiat og til eftermarkedet. Desuden muliggør anlægget en øget produktion af lastbilforruder til MAN, DAF, Mercedes og Volvo.

- Med de seneste teknologiske landvindinger kan vi nu i højere grad imødekomme de stigende krav og forventninger, som bilfabrikanterne stiller. Samtidig følger vi naturligvis den traditionelle Pilkington-praksis med autoglas til eftermarkedet med helt de samme processer som OE. Det er den eneste måde, vi kan være sikre på at levere den kendte Pilkington kvalitet.

- De danske kunder vil meget snart kunne opleve produkter fra fabrikken – enten i forbindelse med den daglige levering eller med lanceringen af nye bilmodeller på det danske marked. Samtlige vores glas produceres med stor fokus på den sikkerhed, som alle bilister kan forvente at være omfattet af ved brug af originalt kvalitetsglas, understreger Kenneth Waagenes.

Næste trin i i udviklingen af produktionsanlægget er planlagt til 2014 og vil omfatte produktion af sideruder samt specialglas.